फोन ऐप खासतौर पर चुनाव में समर्थकों को चुनावी बूथ तक पहुंचाने में उपयोगी रहा, जबकि पोलिंग बूथ की जानकारी देने वाली सरकार की अपनी टेलिफोन इन्फर्मेशन सर्विस चुनाव के दिन कई तकनीकी खामियों से जूझती रही, जिससे अन्य पार्टियां घबरा गईं। ऐप और डेटाबेस का इस्तेमाल करने वाली टीम का हिस्सा रहे आमिर मुगल कहते हैं, 'इसका बहुत बड़ा असर रहा।' इसे कॉन्सिटीट्यूएंसी मैनेजमेंट सिस्टम (सीएमएस) के तौर पर जाना गया। मुगल ने बताया कि कैसे इमरान की पार्टी ने पाकिस्तान के चुनावी क्षेत्रों में डेटाबेस तैयार करने के लिए टीमें बनाईं, वोटर्स की पहचान की और उनमें से पीटीआई के वोटर्स का पता लगाया। इसके बाद उन्हें ऐप से जोड़ा गया और फिर यह सुनिश्चित किया गया कि ये वोटर्स चुनाव वाले दिन मतदान के लिए जाएं।